L-operazzjonijiet lura għan-normal min-nhar it-Tnejn – direttivi tal-Outpatients jibqgħu fis-seħħ
Imtella' Awwissu 7, 2020 - Aġġornata 7 Ta' Awwissu, 2020 7:47pm L-operazzjonijiet se jerġgħu jibdew min-nhar it-Tnejn li ġej iżda d-direttivi tal-Outpatients se jibqgħu fis-seħħ. Dan intqal mill-MAM fi stqarrija uffiċjali wara l-aġġornament tal-aħbarijiet li ta d-Deputat Mexxej, Dr Chris Fearne dwar il-miżuri l-ġodda li se jittieħdu biex titwaqqaf l-imxija tal-Covid-19. Il-MAM qalet li għalkemm ma taqbilx f'kollox, se tirritorna lura għan-normal il-proċeduri tal-operazzjonijiet b'rispett lejn il-pazjenti. L-Assoċjazzjoni tibqa' tħeġġeġ lill-gvern biex jinforza r-regoli tal-kwarantina filwaqt li jieħu azzjoni fejn dawn ir-regoli ma jiġux imħarsa, filwaqt li jdaħħal fis-seħħ ir-regoli kollha ppubblikati mis-Supretendent għas-Saħħa Pubblika. Qalet ukoll li ma tapprovax mill-indħil li qed isir fix-xogħol li qed isir mis-Supretendent għas-Saħħa hekk kif parties ta' 300 ruħ xorta waħda qed jitħallew isiru.